LP140WF4-SPA1, LG Display LP140WF4-SPA1 LCD-paneelverspreider | LCDs-Display.com
LCDs-Display.com is 'n spesialiteitsverskaffer van LG Display LP140WF4-SPA1.
LG Display LP140WF4-SPA1 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die LG Display LP140WF4-SPA1-pdf datasheet of gedetailleerde spesifikasies van die LG Display LP140WF4-SPA1 of ander LG Display LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van LG Display LP140WF4-SPA1 verspreider by LCDs-Display.com. E-pos ons: info@LCDs-Display.com
Verwante model vir "LP140WF4-SPA1"
Verwante sleutelwoorde vir "LP140WF4-SPA1" Verbruikers koop dalk weer meer – maar op skuld | Netwerk24
Verbruikers koop dalk weer meer – maar op skuld
Deur Hanlie Stadler 18 April 2019 06:57
Aan die een kant koop verbruikers weer meubels en huishoudelike toestelle en doen meer mense aansoek om krediet by winkels.
Hulle koop ook weer aansienlik meer klere en skoene.
Verbruikers koop meer, maar hulle betaal nie met kontant nie.
Aan die ander kant bestee hulle al hoe minder aan huisverbeteringe en laai hulle hul kostrollies glad nie voller nie.
Ekonome verskil oor wat om te maak van die teenstrydige syfers oor winkelverkope wat Statistieke Suid-Afrika (SSA) Woensdag uitgereik het, maar oor een ding is daar konsensus: Dit lyk al hoe waarskynliker dat Suid-Afrika se ekonomie in die eerste kwartaal van 2019 gekrimp het. Die kleinhandelverkoopsyfers is ’n belangrike stukkie van die legkaart van die bruto binnelandse produk (BBP).
Hoewel dit nog net die syfers vir Februarie is, is veral die driemaande-syfer kommerwekkend omdat BBP-syfers op kwartaalsyfers fokus.
In die drie maande tot einde Februarie het kleinhandelverkope met 1,8% gedaal vergeleke met die drie maande tot einde November. Dis die eerste keer sedert Junie 2018 dat die driemaandesyfer negatief is; dis ook nie ’n standaard-daling in Februarie nie.
Kleinhandelverkope het wel op ’n jaargrondslag met 1,1% gegroei en op ’n maandgrondslag met 0,5%. Dis alles gemeet op grond van konstante 2015-rand, ’n maatstaf wat die uitwerking van inflasie uitsluit en wat ook gebruik word wanneer die BBP bereken word.
Die powere driemaandesyfers in die kleinhandel kom nadat vervaardigingsproduksie in dieselfde drie maande met 0,6% gedaal het en mynbouproduksie met 5% gedaal het.
’n Effens verrassende tendens van die afgelope paar maande is dat die verkope van meubels, huishoudelike toestelle en elektronika in Februarie skerp – met 7,4% – gestyg het. Gewoonlik word besteding in dié kategorie beskou as ’n aanduiding dat verbruikers weer geld het om aan nie-noodsaaklike items te bestee, of meer vertroue in die toekoms het.
Gegewe jare waarin mense minder bestee het in dié kategorie, kan dit dalk bloot wees dat daardie geduldige rusbank nou deurgesit is en vervang móét word.
Die indeks van verbruikersvertroue van die Buro vir Ekonomiese Ondersoek het in die eerste kwartaal van 2019 tot net 24 geval – ver onder die halfpadmerk.
Die Investec-ekonoom Lara Hodes sê die gedempte verkoopsyfers beklemtoon die lot van die Suid-Afrikaanse verbruiker en die “magdom uitdagings” wat mense moet trotseer: “Die struktureel hoë werkloosheidskoerse te midde van ’n trae arbeidsmark, tesame met gedempte vlakke van kredietverlening aan huishoudings en stygende geadministreerde pryse (soos kragtariewe) en ander belastings, weeg steeds swaar op die reeds onderdrukte verbruiker.
“Ons sien geen betekenisvolle styging in huishoudelike verbruik op mediumtermyn nie.”
Ons sien geen betekenisvolle styging in huishoudelike verbruik op mediumtermyn nie.
Lara Hodes, Investec
Johannes Khosa en Dennis Dykes, ekonome van Nedbank, reken ook dat huishoudings se geldsake nog lank onder druk wees. Op kort termyn sal verbruikersbesteding wel ’n bietjie aangehelp word deur gedempte inflasie, veral laer kospryse.
Khosa en Dykes sê verbruikers se “brose vertrouensvlakke” maak hulle ook huiwerig om geld te bestee en dit gaan na verwagting vir die grootste deel van die jaar voortsleep.
Banke en ander kredietverskaffers gaan waarskynlik ook baie streng wees oor die toestaan van lenings “weens die bewolkte ekonomiese vooruitsig, wat vererger is deur beurtkrag en verlangsamende wêreldgroei”.
Die Momentum-ekonoom Sanisha Packirisamy wys egter daarop dat die verhouding van huishoudings se skuld tot hul besteebare inkomste nou die laagste in 14 jaar is – sedert 2004 – volgens syfers van die Nasionale Kredietreguleerder.
Dit beteken dat hulle dalk weer ruimte het om op krediet te bestee. Die aantal aansoeke om winkelkrediet (soos winkelkaarte of meubel-lenings by kleinhandelaars) het toegeneem, wat dit bevestig.
Die aantal kredietaktiewe verbruikers het ook skerp gestyg, met 1,8 miljoen mense tot 25,9 miljoen, in die laaste kwartaal van 2018.
Meer oor: Statistieke Suid-Afrika | Kleinhandelverkope | Skuld | Verbruikers | Meubels
Só beskerm Kredietwet verbruikers
Hiervoor span SA’ners tegnologie in